ai4bharat/Pralekha huggingface dataset:
প্রধানমন্ত্রীরদপ্তর
শ্রীমদ পঞ্চখণ্ড পীঠাধীশ্বর আচার্য ধর্মেন্দ্রর প্রয়াণে শোক প্রকাশ প্রধানমন্ত্রীর
নয়াদিল্লি, ১৯ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী শ্রীমদ পঞ্চখণ্ড পীঠাধীশ্বর আচার্য ধর্মেন্দ্রর প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেন –
“সমাজ ও দেশসেবায় সমর্পিত ছিলেন শ্রীমদ পঞ্চখণ্ড পীঠাধীশ্বর আচার্য ধর্মেন্দ্র। তাঁর প্রয়াণে আমি অত্যন্ত ব্যথিত। তাঁর প্রয়াণে ধর্মীয় ও আধ্যাত্মিক জগতে অপূরণীয় ক্ষতি হল। ঈশ্বর তাঁকে নিজের চরণে স্থান দিন। ওম শান্তি!”
PG/PM/DM
(
কেন্দ্রীয়লোকসেবাআয়োগ
কোভিড-১৯ মহামারীর প্রেক্ষিতে ২০১৯এর সিভিল সার্ভিস পরীক্ষার পার্সোনালিটি টেস্টের ইন্টারভিউ শুরুর বিশেষ উদ্যোগ নিয়েছে ইউপিএসসি
নয়াদিল্লী, ২০ জুলাই, ২০২০
কেন্দ্র যখন কোভিড-১৯ মহামারীর মোকাবিলার জন্য দেশজুড়ে লকডাউন জারির সিদ্ধান্ত নিয়েছিল, তখন ইউনিয়ন পাবলিক সার্ভিস কমিশন ২০১৯এর সিভিল সার্ভিস পরীক্ষার ২,৩০৪ জন প্রার্থীর পার্সোনালিটি টেস্টের ইন্টারভিউ নেওয়ার প্রক্রিয়া চলছিল। কমিশন সেই সময়, পরিস্থিতি বিবেচনা করে সিদ্ধান্ত নেয় ২৩শে মার্চ থেকে বাকি ৬২৩ জন প্রার্থীর পার্সোনালিটি টেস্ট আপাতত বন্ধ থাকবে। এই টেস্ট পরে নেওয়া হবে।
সরকার দেশ জুড়ে লকডাউন ক্রমশ শিথিল করার ফলে কমিশন এরপর ২০-৩০এ জুলাইয়ের মধ্যে বাকি প্রার্থীদের পার্সোনালিটি টেস্টের সিদ্ধান্ত নেয়। এই মর্মে সমস্ত প্রার্থীকে আগেই জানানো হয়। প্রার্থী, বিশেষজ্ঞ এবং ইউপিএসসি-র কর্মীদের স্বাস্থ্য ও সুরক্ষার কথা বিবেচনা করে এর জন্য কমিশনের তরফ থেকে যথোচিত ব্যবস্থা নেওয়া হয়েছে।
দেশে যেহেতু এখনও পুরোপুরি রেল পরিষেবা চালু হয়নি তাই এককালীন ব্যবস্থা হিসেবে কমিশন সিদ্ধান্ত নিয়েছে পার্সোনালিটি টেস্টে যেসমস্ত প্রার্থীরা আসবেন তাদের যাওয়া-আসার জন্য সবথেকে সস্তার বিমানের ভাড়া দেওয়া হবে। রাজ্য সরকারগুলিকে এই মর্মে অনুরোধ করা হয়েছে পার্সোনালিটি টেস্টের জন্য প্রার্থীরা তাঁদের চিঠি দেখালে, প্রশাসন যেন ওই প্রার্থীদের নিয়ন্ত্রিত এলাকার বাইরে যেতে অনুমতি দেয়। কমিশন প্রার্থীদের যাওয়া-আসা এবং থাকার ক্ষেত্রে সব রকমের সাহায্যের হাত বাড়িয়ে দিয়েছে।
কমিশনের দপ্তরে পৌঁছানোর পর সমস্ত প্রার্থীকে একটি মুখবন্ধ কিট দেওয়া হবে। এই কিটে একটি ফেসমাস্ক, একটি ফেস শিল্ড, এক বোতল স্যানিটাইজার এবং হ্যান্ড গ্লাভস থাকবে। সাধারণত পার্সোনালিটি টেস্ট যাঁরা নেন তাঁরা যেহেতু প্রবীণ বিশেষজ্ঞ হন, কমিশন তাই সিদ্ধান্ত নিয়েছে এই পার্সোনালিটি টেস্টটি যেন প্রার্থী এবং পরীক্ষকদের মধ্যে সংস্পর্শহীন ভাবে হয় সেই মত ব্যবস্থা করতে হবে। কমিশনের কর্মীরা এরজন্য প্রয়োজনীয় ব্যবস্থা গ্রহণ করেছেন। সব ঘর, হলঘর, আসবাবপত্র এবং যন্ত্রপাতিকে নিয়মিত সংক্রমণ মুক্ত করা হয়েছে। প্রার্থীরা যেন শারীরিক দূরত্ব বজায় রেখে বসেন, কমিশন সেই মত প্রস্তুতিও নিয়েছে। পরীক্ষার মাধ্যমে সবথেকে যোগ্য প্রার্থীদের বাছাই করার এই প্রক্রিয়ায় কমিশন স্বাস্থ্য সুরক্ষা বিধি মেনে চলার বিষয়টিকে অত্যন্ত গুরুত্ব দিচ্ছে।
(CG/CB/NS
কেন্দ্রীয়মন্ত্রিসভা
কেন্দ্রীয় সরকারি কর্মচারী ও পেনশনভোগীদের জন্য ২০২৩-এর পয়লা জানুয়ারি থেকে বকেয়া অতিরিক্ত এক কিস্তি মহার্ঘ ভাতা দেওয়ার অনুমোদন কেন্দ্রীয় মন্ত্রিসভার
নয়াদিল্লি, ২৪ মার্চ, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ কেন্দ্রীয় সরকারি কর্মচারী ও পেনশনভোগীদের জন্য ২০২৩-এর পয়লা জানুয়ারি থেকে বকেয়া অতিরিক্ত এক কিস্তি মহার্ঘ ভাতা দেওয়ার অনুমোদন দিয়েছে। ৪ শতাংশ হারে এই অতিরিক্ত কিস্তি মূল বেতন ও পেনশনের বর্তমানে চালু ৩৮ শতাংশ মহার্ঘ ভাতার সঙ্গে যুক্ত হবে। দ্রব্যমূল্য বৃদ্ধির পরিপ্রেক্ষিতে এই অতিরিক্ত মহার্ঘ ভাতা দেওয়া হবে।
এই বাড়তি এক কিস্তি মহার্ঘ ভাতার ফলে বার্ষিক ১২,৮১৫ কোটি ৬০ লক্ষ টাকা কেন্দ্রীয় সরকারের অতিরিক্ত ব্যয় হবে।
এর ফলে ৪৭ লক্ষ ৫৮ হাজার কেন্দ্রীয় সরকারি কর্মচারী এবং ৬৯ লক্ষ ৭৬ হাজার পেনশনভোগী উপকৃত হবেন।
সপ্তম কেন্দ্রীয় পে কমিশনের প্রস্তাব মোতাবেক গৃহীত ফর্মুলার ভিত্তিতেই এই বৃদ্ধি ঘটানো হচ্ছে।
PG/AB/DM/
(
কেন্দ্রীয়মন্ত্রিসভা
শিশু নিঁখোজ এবং শোষনের বিষয়ে সহজে তথ্য আদান-প্রদানের জন্য ভারত ও আমেরিকার মধ্যে চুক্তিতে অনুমোদন কেন্দ্রীয় মন্ত্রিসভার
নয়াদিল্লি, ২৮ ফেব্রুয়ারী, ২০১৯
শিশুদের নিঁখোজ হওয়া এবং তাদের শোষনের ঘটনার বিষয়ে সহজে তথ্য আদান-প্রদানের জন্য ভারত ও আমেরিকার মধ্যে চুক্তিতে অনুমোদন দিল কেন্দ্রীয় মন্ত্রিসভা। নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই সিদ্ধান্ত নেওয়া হয়েছে। এবিষয়ে ভারতের ন্যাশনাল ক্রাইম রেকর্ড ব্যুরো এবং আমেরিকার ন্যাশনাল সেন্টার ফর মিসিং অ্যান্ড এক্সপ্লয়টেড চিলড্রেন-এর মধ্যে চুক্তি স্বাক্ষরিত হয়।
এই চুক্তির ফলে দুই দেশের সংস্হা দুটির মধ্যে প্রায় ১ লক্ষেরও বেশি তথ্য আদান-প্রদানে সম্ভব হবে। শিশু পর্ণোগ্রাফির এবং শিশুদের যৌন হেনস্হার মতো ঘটনার বিষয়ে আইনী পদক্ষেপও নেওয়া যাবে। এমনকি সাইবার স্পেস থেকেও এ ধরনের ঘটনার তথ্যাদি মুছে ফেলা সম্ভব হবে।
CG/SS/NS
(Visitor Counter : 87
কেন্দ্রীয়লোকসেবাআয়োগ
এনডিএ এবং নৌ অ্যাকাডেমি'র লিখিত পরীক্ষা  - ২০২১ এর ফল প্রকাশ
নতুন দিল্লি, ৩০শে জুন, ২০২১
আগামী বছর দোসরা জানুয়ারী থেকে ন্যাশনাল ডিফেন্স অ্যাকাডেমির ১৪৭তম পাঠ্যক্রমের আওতায় সেনা, নৌ ও বিমান বাহিনী শাখা এবং ১০৯তম ইন্ডিয়ান ন্যাভাল অ্যাকাডেমি পাঠ্যক্রমে ভর্তির জন্য চলতি বছরে ১৮ই এপ্রিল ইউনিয়ন পাবলিক সার্ভিস কমিশন এনডিএ এবং নৌ অ্যাকাডেমির লিখিত পরীক্ষা নেয়। এই লিখিত পরীক্ষার ফল প্রকাশিত হয়েছে। এই ফলাফল জানা যাবে কমিশনের ওয়েবসাইট www.upsc.gov.in থেকে। লিখিত পরীক্ষায় উত্তীর্ণ যোগ্য প্রার্থীদের সার্ভিস সিলেকশন বোর্ড  মৌখিক পরীক্ষা নেবে। তাই যে সব যোগ্য প্রার্থী লিখিত পরীক্ষায় উত্তীর্ণ হয়েছেন, তাদেরকে ভারতীয় সেনাবাহিনীর অনলাইন নিয়োগ ওয়েবসাইট - joinindianarmy.nic.in –তে দু’সপ্তাহের মধ্যে নাম নথিভুক্ত করার পরামর্শ দেওয়া হয়েছে। নাম নথিভুক্ত করার পর সফল প্রার্থীদের মৌখিক পরীক্ষার জন্য এসএসবি পরীক্ষার সময় এবং কেন্দ্র প্রার্থীদের ইমেল মারফত জানিয়ে দেবে। যদি কোনো প্রার্থী আগে থেকেই এখানে নাম নথিভুক্ত করে থাকেন, তাহলে তার পুনরায় নাম নথিভুক্তের প্রয়োজন নেই। যদি কোনো জিজ্ঞাসা থাকে অথবা লগইনের সমস্যা হয়, তাহলে dir-recruiting6-mod[at]nic[dot]in –তে মেল করে সমস্যার কথা জানাতে পারেন।
এসএসবি –র মৌখিক পরীক্ষা নেওয়ার সময় যোগ্য প্রার্থীদের বয়স এবং শিক্ষাগত যোগ্যতার যাচাইয়ের জন্য আসল শংসাপত্র জমা দিতে হবে। তবে, প্রার্থীদের ইউনিয়ন পাবলিক সার্ভিস কমিশনে আসল শংসাপত্র পাঠানোর কোনো প্রয়োজন নেই। আরো কোনো তথ্য জানার থাকলে প্রার্থীরা কমিশনের গেট নম্বর – “সি” –তে যোগাযোগ করতে পারেন অথবা যে কোনো কাজের দিন সকাল ১০ থেকে বিকেল ৫টার মধ্যে 011-23385271/011-23381125/011-23098543 টেলিফোন নম্বরে ফোন করে কথা বলতে পারেন। এসএসবি –র মৌখিক পরীক্ষা শেষ হওয়ার পর ১৫ দিনের মধ্যে উত্তীর্ণ যোগ্য প্রার্থীদের চূড়ান্ত ফলাফল কমিশনের ওয়েবসাইটে প্রকাশ করা হবে এবং তা ৩০ দিন পর্যন্ত দেখা যাবে।
CG/SS/SFS
(Visitor Counter : 117
বিজ্ঞানওপ্রযুক্তিমন্ত্রক
কোভিড-১৯ চ্যালেঞ্জ মোকাবিলায় ইন্দো-মার্কিন বিজ্ঞান ও প্রযুক্তি ফোরাম ভারচ্যুয়াল নেটওয়ার্ক ব্যবস্থার প্রসারে সম্মত হয়েছে
নয়াদিল্লি, ১৩ এপ্রিল, ২০২০
ইন্দো-মার্কিন বিজ্ঞান ও প্রযুক্তি ফোরাম  কোভিড-১৯ মোকাবিলার জন্য ভারচ্যুয়াল নেটওয়ার্ক গড়ে তোলার ব্যাপারে উদ্যোগী হয়েছে। এই নেটওয়ার্ক দু’দেশের বিজ্ঞানী ও ইঞ্জিনিয়ার, যাঁরা কোভিড-১৯ সংক্রান্ত গবেষণার কাজে যুক্ত রয়েছেন, তাঁদের যৌথ উদ্যোগে গবেষণামূলক কাজকর্ম পরিচালনায় সাহায্য করবে। এছাড়াও, কোভিড-১৯ সংক্রান্ত জটিল চ্যালেঞ্জগুলির সমাধানে আধুনিক গবেষণার ক্ষেত্রে ইন্দো-মার্কিন অংশীদারিত্বের এক উজ্জ্বল দৃষ্টান্ত হয়ে উঠবে।
উল্লেখ করা যেতে পারে, ২০০০ সালের মার্চ মাসে ভারত সরকার এবং মার্কিন সরকারের মধ্যে এক চুক্তি অনুযায়ী, ইন্দো-মার্কিন বিজ্ঞান ও প্রযুক্তি ফোরাম গঠিত হয়। স্বশাসিত দ্বিপাক্ষিক এই সংগঠনটি তহবিল যোগায় দুই দেশের সরকার। বিজ্ঞান ও প্রযুক্তি, ইঞ্জিনিয়ারিং এবং উদ্ভাবনের প্রসারে সরকারি পর্যায়ে, শিক্ষা প্রতিষ্ঠান ও শিল্প সংস্থাগুলির মধ্যে পারস্পরিক যোগসূত্র গড়ে তুলতে এই সংগঠনটি সাহায্য করছে। বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বলেছেন, সারা বিশ্ব যখন কোভিড-১৯ মোকাবিলায় লড়াই চালাচ্ছে, তখন বিজ্ঞান ও প্রযুক্তিগত ক্ষেত্রে যৌথ উদ্যোগ গড়ে তুলে এবং জ্ঞান আদান-প্রদানের মাধ্যমে পারস্পরিক সহযোগিতা গড়ে তোলা অত্যন্ত গুরুত্বপূর্ণ। নতুন ধরনের টিকা, চিকিৎসাগত উপকরণ, পরীক্ষা-নিরীক্ষার সামগ্রী এবং তথ্য ব্যবস্থার উন্নয়নের মাধ্যমে বিজ্ঞান, প্রযুক্তি ও ইঞ্জিনিয়ারিং গুরুত্বপূর্ণ ভূমিকা পালন করতে পারে। তিনি আরও বলেন, বিভিন্ন দেশ ও সংগঠনের মাধ্যে সহযোগিতা গড়ে তোলার মাধ্যমে বিশ্বব্যাপী কোভিড-১৯ সমস্যার মোকাবিলা করা সম্ভব।
(CG/BD/SB
কেন্দ্রীয়মন্ত্রিসভা
২০১৯-এর ন্যাশনাল কমিশন ফর ইন্ডিয়ান সিস্টেম অফ মেডিসিন বিলে সংশোধনের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২৯ জানুয়ারি, ২০২০
রাজ্যসভায় বকেয়া থাকা ২০১৯-এর ন্যাশনাল কমিশন ফর ইন্ডিয়ান সিস্টেম অফ মেডিসিন বিলে সংশোধনের প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠক অনুষ্ঠিত হয়।
ভারতীয় চিকিৎসা-শিক্ষাক্ষেত্রে প্রয়োজনীয় সংস্কারগুলি সুনিশ্চিত করার প্রস্তাব এতে রয়েছে। প্রস্তাবিত এই সংস্কারের মধ্য দিয়ে সাধারণ মানুষের চিকিৎসার ক্ষেত্রে দায়বদ্ধতা আরও সুনিশ্চিত হবে এবং স্বচ্ছতা আসবে। কমিশন দেশের সব প্রান্তেই সস্তায় স্বাস্থ্য পরিষেবা পৌঁছে দেওয়ার উদ্যোগ নিয়েছে।
ভারতীয় চিকিৎসা-পদ্ধতিতে প্রশিক্ষণ প্রদানের জন্য শিক্ষা প্রতিষ্ঠানগুলির অনুমোদন, মূল্যায়ন এবং শিক্ষার মান বজায় রাখা সুনিশ্চিত করতে এই কমিশন গঠিত হয়েছিল। ভারতীয় চিকিৎসা-পদ্ধতির সঙ্গে যুক্ত উচ্চগুণমান সম্পন্ন চিকিৎসা-পেশাদারের যাতে অভাব না হয় এবং নৈতিকতা যাতে বজায় থাকে তা সুনিশ্চিত করতেই এই কমিশন গঠন করা হয়েছে।
CG/SS/DM
(Visitor Counter : 135
যুবওক্রীড়াবিষয়কমন্ত্রক
৯৬ শতাংশ খেলোয়াড় এসএআই এনসিওই-তে যোগ দিয়েছেন, ২০২৪-এর অলিম্পিক প্রশিক্ষণ পুনরায় শুরু হয়েছে
নতুন দিল্লি, ২৯ অক্টোবর, ২০২০
২০২৪-এর অলিম্পিকে ক্রীড়াবিদদের প্রশিক্ষণের জন্য সারা দেশের এসএআই -এর জাতীয় উৎকর্ষতা কেন্দ্রের পুনরায় প্রশিক্ষণ পর্ব শুরু হয়েছে। ইতিমধ্যেই ৯৬ শতাংশ খেলোয়াড় এই প্রশিক্ষণ পর্বে যোগ দিয়েছেন। ঔরঙ্গাবাদ, ভোপাল, ব্যাঙ্গালোর, দিল্লি, লক্ষ্ণৌ, রোহতক এবং সোনপথে সাই-এর প্রশিক্ষণ কেন্দ্রে এই প্রশিক্ষণ পর্ব শুরু হয়েছে। ইতিমধ্যেই টোকিও অলিম্পিকে যোগ্যতা অর্জনকারী ক্রীড়াবিদরা তাঁদের সংশ্লিষ্ট প্রশিক্ষণ কেন্দ্রগুলিতে যোগ দিয়েছেন। এই প্রশিক্ষণ শিবিরে যোগ দেওয়া ক্রীড়াবিদদের জন্য বাধ্যতামূলকভাবে পৃথক থাকার ব্যবস্থা করা হয়েছে এবং তাঁদের আরটি-পিসিআর পরীক্ষা করা হচ্ছে। তবে, বেশ কিছু ক্রীড়াবিদ দেওয়ালির পর শিবিরে যোগদান করবেন।
এই প্রশিক্ষণ পর্ব পুনরায় শুরু করা সম্পর্কে বক্তব্য রাখতে গিয়ে কেন্দ্রীয় যুব বিষয়ক ও ক্রীড়া মন্ত্রী শ্রী কিরেণ রিজিজু জানিয়েছেন, আগামী দিনের টোকিও অলিম্পিকের জন্য অ্যাথলেটরা ইতিমধ্যেই প্রশিক্ষণ নিতে শুরু করেছেন। এই পরিস্থিতির মধ্যেও অধিক সংখ্যক অ্যাথলেট প্রশিক্ষণ শিবিরে যোগদান করায় উচ্ছ্বসিত প্রশংসা করেছেন তিনি। ক্রীড়াবিদদের সুরক্ষিত রাখা এবং নিরাপদ পরিবেশে প্রশিক্ষণ দেওয়াই এখন প্রধান লক্ষ্য বলে জানিয়েছেন তিনি।
অ্যাথলেটরা যাতে বাইরের লোকের সংস্পর্শে না আসেন তার জন্য নিরাপদ জোনের ব্যবস্থা করা হয়েছে। প্রশিক্ষণার্থীদের জন্য স্বাস্থ্য মন্ত্রক এবং রাজ্যের স্বাস্থ্য দপ্তর নির্দিষ্ট নিয়ম তৈরি করে দিয়েছে। এমনকি যাতে সমস্ত ক্রীড়াবিদ এবং তাঁদের প্রশিক্ষকরা স্ট্যান্ডার্ড অপারেটিং প্রসেডিওর মেনে চলেন তার জন্য সাই কর্তৃপক্ষকে অবহিত করতে বলা হয়েছে। ক্রীড়াবিদ এবং অভিভাবকদের এই নিয়ম মেনে চলতে বলা হয়েছে। এমনকি তাঁদের আত্মীয়দের সঙ্গে মেলামেশার ক্ষেত্রেও সতর্ক করা হয়েছে। ক্রীড়াবিদদের এই প্রশিক্ষণ কেন্দ্রে পৌঁছনোর জন্য পরিবহণের ব্যবস্থা করা হয়েছে। যে ক্রীড়াবিদ ৫০০ কিলোমিটারেরও বেশি দূরত্বে বসবাস করেন তাঁদেরকে বিমান টিকিটের ব্যবস্থা করা হয়েছে। ৫০০ কিলোমিটারের কম দূরত্বে বসবাসকারী ক্রীড়াবিদদের জন্য ট্রেনে এসি থ্রি টায়ারের টিকিটের ব্যবস্থা করা হয়েছে।
CG/SS/SKD
(Visitor Counter : 58
প্রধানমন্ত্রীরদপ্তর
প্রধানমন্ত্রী পারমাণবিক আস্থা অর্জনকারী আইএনএস আরিহন্তের সদস্যদের আজ সম্মান জানিয়েছেন
নয়াদিল্লি, ০৫ নভেম্বর, ২০১৮
প্রধানমন্ত্রী শ্রী নরেন্দ্র মোদী আজ কৌশলগত পারমাণবিক আক্রমণে সক্ষম ডুবো জাহাজ আইএনএস আরিহন্তের সদস্যদের অভ্যর্থনা জানান। সম্প্রতি এই ডুবো জাহাজটি এর প্রথম প্রহরা সম্পন্ন করে ফিরে এসেছে। এর ফলে, আইএনএস আরিহন্তের পারমাণবিক ক্ষমতা সম্পর্কে দেশবাসীর আস্থা তৈরি হয়েছে।
আইএনএস আরিহান্তের সাফল্য এবং এই ধরণের ডুবো জাহাজের নক্শা তৈরি, নির্মাণ এবং তা চালানোর দক্ষতা অর্জন করে বিশ্বের এই ধরণের ক্ষমতাসম্পন্ন স্বল্প কয়েকটি দেশের তালিকায় ভারতকে জায়গা দেবার জন্য প্রধানমন্ত্রী শ্রী নরেন্দ্র মোদী এই ডুবো জাহাজের সব সদস্যদের অভিনন্দন জানান এবং এটি নির্মাণ কাজের সঙ্গে জড়িত অন্যান্যদেরও অভিনন্দিত করেন।
তিনি বলেন, এই ডুবো জাহাজটি কার্যকর করার ক্ষেত্রে সংশ্লিষ্ট সব ক্ষেত্রের সহযোগিতা এবং দেশের কারিগরি ক্ষমতা নতুন করে প্রমাণিত হয়েছে। দেশে নিরাপত্তা বৃদ্ধির ক্ষেত্রে এ ধরণের একটি শক্তিশালী ডুবো জাহাজ তৈরি করার জন্য প্রধানমন্ত্রী তাঁদের দৃঢ়প্রত্যয়ের প্রশংসা করেন।
প্রধানমন্ত্রী ভারতীয় সৈন্যদের সাহসিকতা ও আত্মোনিয়োজনের প্রশংসা করেন। তিনি ভারতীয় বৈজ্ঞানিকদের উদ্ভাবনী মানেরও প্রশংসা করেন। তিনি বলেন, তাঁদের পরিশ্রমের ফল এই শক্তিশালী পারমাণবিক ক্ষমতাসম্পন্ন ডুবো জাহাজ। এটি এ ধরণের জাহাজ তৈরির বিষয়ে ভারতের ক্ষমতা নিয়ে সকলের সব ধরণের সন্দেহের অবসান ঘটিয়েছে।
প্রধানমন্ত্রী বলেন, দেশের জনগণ নতুন ভারত ও শক্তিমান ভারত গড়ার লক্ষ্যে কাজ করে চলেছে। এই পথে এগিয়ে যেতে সব ধরণের চ্যালেঞ্জ মোকাবিলায় নিরলস কাজ করেছেন তাঁরা। তিনি জোড় দিয়ে বলেন, মজবুত ভারত কোটি কোটি ভারতবাসীর সব আশা-আকাঙ্খা পূরণে সক্ষম হবে এবং আন্তর্জাতিক স্তরে শান্তি ও সুস্থিতি বজায় রাখার লক্ষ্যে এক শক্তিশালী ভিত্তি হিসাবে কাজ করবে।
প্রধানমন্ত্রী শ্রী নরেন্দ্র মোদী এই অনুষ্ঠানে অংশগ্রহণকারী সকলকে ও তাঁদের পরিবার-পরিজনদের আলোর উৎসব দীপাবলীর শুভেচ্ছা জানান। তিনি আশা প্রকাশ করেন, আলো যেমন অন্ধকারকে দূর করে সব ভয়ের অবসান ঘটায় আইএনএস আরিহন্ত এমনভাবেই সব ভয়ভীতি কাটিয়ে দেশকে এগিয়ে নিয়ে যাবে।
দায়িত্বশীল দেশ হিসাবে ভারত পারমাণবিক শক্তি ব্যবহারের ক্ষেত্রে নিয়ন্ত্রিত কাঠামোর মধ্যে থেকে কার্যকরি নিরাপত্তা পদক্ষেপ গ্রহণ করে এবং সব রাজনৈতিক নিয়ন্ত্রণ মেনে কাজ করে চলেছে। ২০০৩ সালের চৌঠা জানুয়ারি তৎকালীন প্রধানমন্ত্রী শ্রী অটল বিহারী বাজপেয়ীর পৌরহিত্যে মন্ত্রিসভার বৈঠকে নিরাপত্তার খাতিরে প্রথমেই পারমাণবিক অস্ত্র ব্যবহার নয় – এই বিষয়ে যে সিদ্ধান্ত হয়, তা বর্তমান সরকারও মেনে চলছে।
CG/PM/SB……
(Visitor Counter : 175
বিজ্ঞানওপ্রযুক্তিমন্ত্রক
প্রজননক্ষম মহিলাদের নিয়ে গবেষণার স্বীকৃতি হিসেবে এসইআরবি নারী শ্রেষ্ঠ সম্মান লাভ
নয়াদিল্লি, ২৪ মার্চ, ২০২১
মুম্বাই-ভিত্তিক ইন্ডিয়ান কাউন্সিল অফ মেডিকেল রিসার্চ-এর স্ট্রাকচারাল বায়োলজি ডিভিশনের ডঃ অন্তরা বন্দ্যোপাধ্যায় নারীদের প্রজননের ক্ষমতার বিষয়ে গুরুত্বপূর্ণ একটি গবেষণার জন্য ২০২১ সালের এসইআরবি নারী শ্রেষ্ঠ সম্মান পেয়েছেন। ইন্ডিয়ান কাউন্সিল অফ মেডিকেল রিসার্চ-এর ন্যাশনাল ইনস্টিটিউট ফর রিসার্চ ইন রিপ্রোডাক্টিভ হেলথ-এ ডঃ বন্দ্যোপাধ্যায় গবেষণারত। মহিলাদের ডিম্বানুর উৎপাদনে ফলিসিল স্টিমুলেটিং হরমোন এবং তার উৎপাদকের ভূমিকা নিয়ে ডঃ বন্দ্যোপাধ্যায় গবেষণা করেছেন। এই গবেষণায় স্তন্যপায়ী প্রাণীদের সন্তান ধারণের ক্ষমতার ক্ষেত্রে হরমোনের উৎপাদকের ভূমিকা নিয়ে দীর্ঘদিন ধরে কাজ চলছে। ডঃ বন্দ্যোপাধ্যায়ের গবেষণায় এই উৎপাদকের সঙ্গে হরমোনের গুরুত্বপূর্ণ সংযোগ সংক্রান্ত প্রাপ্ত তথ্য থেকে জি-প্রোটিন-এর ভূমিকার কথা স্পষ্ট হয়েছে। এর ফলে, প্রজনন ক্ষমতার ক্ষেত্রে ফলিসিল স্টিমুলেটিং হরমোনের তাৎপর্য আরও স্পষ্ট হয়ে উঠেছে। গবেষণায় দেখা গেছে যখন একটি শিশুর দেহ বয়ঃসন্ধিকালে পরিণত হয়ে ওঠে এবং সন্তান ধারণের ক্ষমতা অর্জন করে তখন এই জি-প্রোটিনের ভূমিকা অত্যন্ত গুরুত্বপূর্ণ।
প্রতিরক্ষামন্ত্রক
কার্গিল বিজয় দিবসের ২০ তম বর্ষপূর্তি উপলক্ষে প্রতিরক্ষা মন্ত্রী বিজয়শিখা প্রজ্জ্বলিত করলেন
নয়াদিল্লি, ১৫ জুলাই, ২০১৯
২০১৯ সালে অপারেশন বিজয়ের ২০ তম বর্ষপূর্তি উদযাপিত হচ্ছে। এই অভিযানে ভারতীয় সেনাবাহিনীর সাহসী বীর সৈনিকরা বহু বাধা-বিপত্তি, প্রতিকূল পরিবেশ ও ভৌগলিক অবস্হান সত্ত্বেও অপেক্ষাকৃত সুবিধাজনক উচ্চতায় অবস্হানকারী শত্রুদের পরাস্হ করে কার্গিল যুদ্ধ জয় করেছিলেন। ভারতীয় সেনাবাহিনী তাঁদের শহীদ সহকর্মীদের স্মরণ করে এই চিরস্মরণীয় বিজয় উদযাপিত করছেন।
এই উপলক্ষে নতুন দিল্লীর জাতীয় যুদ্ধ স্মারক থেকে কার্গিলের দ্রাসে যুদ্ধ স্মারক পর্যন্ত একটি রিলে দৌড়ের আয়োজন করা হয়। কার্গিল যুদ্ধে শহীদ সৈনিকদের স্মরণে ১৪ই জুলাই বিজয়শিখা প্রজ্জ্বলিত করেন প্রতিরক্ষা মন্ত্রী শ্রী রাজনাথ সিং। নতুন দিল্লীর জাতীয় যুদ্ধ স্মারকে সুবেদার সঞ্জয় কুমার, শুটার সুবেদায় জীতু রাইয়ের হাতে রিলে দৌড়ের মশাল তুলে দেন।
এই অনুষ্ঠানে সেনাবাহিনীর প্রধান জেনারেল বিপীন রাওয়াত, সেনাবাহিনীর উত্তরাঞ্চলীয় প্রধান লেফ্টন্যান্ট জেনারেল রণবীর সিং, ফায়ার অ্যান্ড ফিউরি করপ্ লেফ্টন্যান্ট জেনারেল ওয়াই কে জোশী সহ সামরিক বাহিনী এবং অন্যান্য বিশিষ্টজনেরাও উপস্হিত ছিলেন।
ভারতীয় সেনাবাহিনীর চিরস্মরণীয় ক্রীড়াবিদ এবং যুদ্ধ বিজেতারা উত্তর ভারতের ৯টি বড় বড় শহরের মধ্যে দিয়ে এই বিজয় শিখাটি নিয়ে যাচ্ছেন। ২৬শে জুলাই কার্গিল যুদ্ধ স্মারকে সেনাবাহিনীর প্রধান এই বিজয় শিখা গ্রহণ করবেন। যাত্রাপথে জাতির জন্য যেসব বীর সেনানীরা যুদ্ধ করেছেন, ভারতীয় সেনাবাহিনীর সদস্যরা তাঁদের প্রতি শ্রদ্ধা নিবেদন করবেন।
ভারতীয় সেনাবাহিনীর চিরাচরিত ঐতিহ্য অনুযায়ী মাতৃভূমির জন্য যাঁরা শহীদ হয়েছেন, তাঁদের আত্মবলিদানকে স্মরণ করে এই বিজয় শিখার নকশা তৈরি করা হয়েছে। আমাদের বীর সেনানীদের আত্মপ্রত্যয়ের প্রতীক স্বরূপ এই মশালটি তামা, পিতল এবং কাঠ দিয়ে তৈরি। মশালের উপরিভাগে ধাতুতে অজানা বীর সৈনিকদের প্রতি শ্রদ্ধা নিবেদন করে নকশা আঁকা হয়েছে। কার্গিল বিজয়ের গৌরবজ্জ্বল ২০তম বর্ষপূর্তি বোঝাতে নীচের কাঠের অংশে অমর জওয়ান খোদাই করা ২০টি স্বর্ণমূদ্রা রয়েছে।
আমরা আমাদের শহীদদের আত্মবলিদানকে ‘স্মরণ’ করি, কার্গিল বিজয়কে আমরা ‘প্রফুল্ল’ চিত্তে উদযাপিত করি এবং আমরা আমাদের ত্রিবর্ণ রঞ্জিত পতাকাকে রক্ষা করার জন্য আবারও আমাদের ‘অঙ্গিকার ব্যক্ত’ করি। বিজয় শিখা নিয়ে জাতীয় যুদ্ধ স্মারক থেকে কার্গিল যুদ্ধ স্মারক পর্যন্ত এই যাত্রা কার্গিল বিজয় দিবসে ২০তম বর্ষপূর্তির অন্যতম অঙ্গ।
CG/CB/NS
(Visitor Counter : 237
সংস্কৃতিমন্ত্রক
“দক্ষিণ-পূর্ব এশিয়ার সভ্যতা এবং সংস্কৃতিতে স্বামী বিবেকানন্দ এবং গৌতম বুদ্ধের প্রভাব” শীর্ষক দু’দিনের আন্তর্জাতিক আলোচনাচক্রের উদ্বোধন
কলকাতা, ১৫ মার্চ, ২০১৯
কলকাতায় আজ  মৌলানা আবুল কালাম আজাদ ইনস্টিটিউট অফ এশিয়ান স্টাডিজ আয়োজিত “দক্ষিণ-পূর্ব এশিয়ার সভ্যতা এবং সংস্কৃতিতে স্বামী বিবেকানন্দ এবং গৌতম বুদ্ধের প্রভাব” শীর্ষক দু’দিনের আন্তর্জাতিক আলোচনাচক্রের সূচনা হয়েছে।
উদ্বোধনী অধিবেশনে ভারতে নিযুক্ত মঙ্গোলিয়ার রাষ্ট্রদূত শ্রী গ্যানবোল্ড জি বলেন, এই ধরণের আলোচনায় পারস্পরিক মতামত আদানপ্রদান এবং সাংস্কৃতিক ও আধ্যাত্মিক যোগসূত্র প্রতিষ্ঠার মাধ্যমে সকলেই উপকৃত হন। ভারত এবং মঙ্গোলিয়ার মধ্যে ২,৫০০ বছরের ঐতিহাসিক সম্পর্ক রয়েছে। তিনি জানান, দুটি দেশের মধ্যে এক সময় ঐতিহাসিক, সাংস্কৃতিক এবং ধর্মীয় যোগাযোগ ছিল। আর এখন অর্থনৈতিক, বাণিজ্যিক এবং শিক্ষাক্ষেত্রে সেই সম্পর্ক অব্যাহত রয়েছে। মঙ্গোলিয়ার জনগণের জীবনযাত্রায় গৌতম বুদ্ধের শিক্ষা খুব বড় প্রভাব বিস্তার করেছে।
ভারতের মহাবোধি সোসাইটির ডঃ এম মেধাঙ্কর থেরো এবং রহড়ার আরকেএমভিসি কলেজের অধ্যক্ষ স্বামী কমলস্থানানন্দ বলেন, স্বামী বিবেকানন্দ হিন্দু ধর্মের আধ্যাত্মিক নেতা। তাঁর জীবনে ভগবান বুদ্ধের গভীর প্রভাব ছিল। উভয়েই অহিংসা, কর্মবাদ, নৈতিক মূল্যবোধ এবং মুক্ত চিন্তায় বিশ্বাসী ছিলেন।
ভারত ছাড়াও, ভিয়েতনাম, মঙ্গোলিয়া, মালয়েশিয়া, থাইল্যান্ড, শ্রীলঙ্কা, কাম্বোডিয়া, ইন্দোনেশিয়া, লাওস, ফিলিপিন্স এবং মায়ানমারের শিক্ষাবিদরা এই আলোচনাচক্রে উপস্থিত ছিলেন।
উদ্বোধনী অনুষ্ঠানে ওড়িশা রাজ্য মুক্ত বিশ্ববিদ্যালয়ের উপাচার্য ডঃ শ্রীকান্ত মহাপাত্র, হায়দরাবাদের ইংলিশ অ্যান্ড ফরেন ল্যাঙ্গুয়েজেস ইউনিভার্সিটির অধ্যাপক কে সি বড়াল, ইনস্টিটিউটের চেয়ারম্যান ডঃ সুজিত কে ঘোষ, কার্যনির্বাহী অধিকর্তা ডঃ জি মহেশ্বরী সহ বিশিষ্টজনেরা উপস্থিত ছিলেন।
CG/CB/DM
(Visitor Counter : 487
খাদ্যপ্রক্রিয়াকরণশিল্পমন্ত্রক
স্থানীয় স্তরে খাদ্য প্রক্রিয়াকরণ শিল্পের প্রসার
নয়াদিল্লি, ২৬ জুলাই, ২০২২
কেন্দ্রীয় খাদ্য প্রক্রিয়াকরণ শিল্প মন্ত্রক আত্মনির্ভর ভারত অভিযানের অঙ্গ হিসেবে ‘পিএম ফর্মালাইজেশন অফ মাইক্রো ফুড প্রসেসিং এন্টারপ্রাইজেস স্কিম’ বা পিএমএফএমই প্রকল্প বাস্তবায়িত করছে। এই প্রকল্পের মাধ্যমে দেশে খাদ্য প্রক্রিয়াকরণ শিল্পকে সহযোগিতা করার জন্য প্রয়োজনীয় আর্থিক, কারিগরি অথবা অন্যান্য বাণিজ্যিক সহায়তা দেওয়া হয়। ২০২০-২১ থেকে ২০২৪-২৫ সময়কালে এই প্রকল্পের জন্য ১০ হাজার কোটি টাকা বরাদ্দ করা হয়েছে। ‘এক জেলা এক পণ্য’ কর্মসূচির মাধ্যমে এই প্রকল্প বাস্তবায়িত করার উদ্যোগ নেওয়া হয়েছে।
২০১৫-১৬ অর্থবর্ষে শিল্প সংস্থাগুলির জন্য বার্ষিক সমীক্ষা এবং ন্যাশনাল স্যাম্পেল সার্ভে অর্গানাইজেশন-এর ৭৩তম সমীক্ষা অনুযায়ী দেশজুড়ে ২৫ লক্ষ খাদ্য প্রক্রিয়াকরণ শিল্প সংস্থা রয়েছে যেগুলি নিবন্ধীকৃত নয়। এর মধ্যে পশ্চিমবঙ্গে ৩ লক্ষ ২২ হাজার ৫৯০, ত্রিপুরায় ১৩ হাজার ৯৯৮, আসামে ৬৫ হাজার ৯৯৭ এবং আন্দামান ও নিকোবর দ্বীপপুঞ্জে ৭৮৪টি এ ধরনের সংস্থা রয়েছে। অণু শিল্পসংস্থাগুলি যেসব সমস্যার সম্মুখীন হয়, পিএমএফএমই-র মাধ্যমে সেগুলির সমাধান করা হয়। এর জন্য কোনও প্রকল্পের ৩৫ শতাংশ অর্থ ঋণবাবদ দেওয়ার সংস্থান রয়েছে। তবে, এক্ষেত্রে সর্বোচ্চ ১০ লক্ষ টাকা পর্যন্ত ঋণ পাওয়া যাবে। ব্যক্তিবিশেষ এবং শিল্প গোষ্ঠীগুলি এই প্রকল্পের সুবিধা পেতে পারে। স্বনির্ভর গোষ্ঠীর জন্য খাদ্য প্রক্রিয়াকরণ শিল্প স্থাপনে ৪০ হাজার টাকার মূলধন দেওয়ার সংস্থান রয়েছে। এছাড়াও, এই ধরনের গোষ্ঠীগুলি সর্বোচ্চ ৪ লক্ষ টাকা পর্যন্ত যন্ত্রপাতি কেনার ক্ষেত্রে আর্থিক সহায়তা পেয়ে থাকে। পরিকাঠামো গড়ে তোলার জন্য খাদ্য প্রক্রিয়াকরণ শিল্প সংস্থাগুলিকে প্রকল্পের ৩৫ শতাংশ পর্যন্ত মূলধন ঋণবাবদ দেওয়ার সংস্থান রয়েছে। এক্ষেত্রে সর্বোচ্চ ৩ কোটি টাকা পর্যন্ত ঋণ পাওয়া সম্ভব। এর ফলে, খাদ্য প্রক্রিয়াকরণ শিল্প সংস্থা ছাড়াও স্বনির্ভর গোষ্ঠী, সমবায় সংস্থা এবং সরকারি সংস্থাগুলি তাদের প্রয়োজনীয় পরিকাঠামো গড়ে তুলতে পারে। উৎপাদিত পণ্যের ব্র্যান্ডিং এবং বাজারজাত করার জন্য খাদ্য প্রক্রিয়াকরণ শিল্প, স্বনির্ভর গোষ্ঠী এবং সমবায় সংস্থাগুলিকে এ কাজে ব্যয়ের ৫০ শতাংশ অর্থ অনুদান হিসেবে দেওয়ার ব্যবস্থা রয়েছে। এছাড়াও, খাদ্য প্রক্রিয়াকরণ শিল্প সংস্থা গড়ে তোলার জন্য প্রয়োজনীয় প্রশিক্ষণেরও নানা সময়ে ব্যবস্থা করা হয়।
লোকসভায় আজ এক প্রশ্নের লিখিত জবাবে এই তথ্য জানিয়েছেন খাদ্য প্রক্রিয়াকরণ শিল্প দপ্তরের প্রতিমন্ত্রী শ্রী প্রহ্লাদ সিং প্যাটেল।
PG/CB/DM
(Visitor Counter : 158
অসামরিকবিমানপরিবহণমন্ত্রক
উড়ান ৪.০এর প্রথম পর্যায়ের আওতায় ৭৮টি নতুন রুট চিহ্নিত ও অনুমোদিত
নয়াদিল্লী, ২১ সেপ্টেম্বর, ২০২০
আঞ্চলিক সংযোগ প্রকল্প এর আওতায় তিন ধাপের নিলাম প্রক্রিয়ার পর ‘উড়ে দেশ কা আম নাগরিক’  বা উড়ানের অধীনে কোভিড পূর্ববর্তী পর্যায়ে ৬৮৮টি রুটের অনুমোদন দেওয়া হয়েছিল যারমধ্যে ২৮১টি রুটে বিমান চলাচলের কাজ শুরু হয়ছে। চলতি বছরের ২৫শে মার্চ থেকে ২৪শে মে পর্যন্ত অভ্যন্তরীণ বিমান চলাচল বন্ধ থাকার পর ২৫শে মে থেকে আরসিএস প্রকল্পের আওতায় অভ্যন্তরীণ বিমান পরিষেবা ফের চালু হয়। বিমান সংস্থাগুলি আরসিএস প্রকল্পের আওতায় নির্দিষ্ট রুটে সুনির্দিষ্ট পদ্ধতি মেনে বিমান পরিষেবা চালু করেছে। এর পাশাপাশি উড়ান ৪.০এর প্রথম পর্যায়ের আওতায় ৭৮টি নতুন রুট চিহ্নিত ও অনুমোদিত হয়েছে।
http://pibphoto.nic.in/documents/rlink/2020/sep/p202092101.pdf
এই লিঙ্কে ক্লিক করে আরসিএস- উড়ানের আওতায় নতুন চিহ্নিত ও অনুমোদিত ৭৮টি রুটের বিশদ বিবরণ পাওয়া যাবে।
উড়ান প্রকল্পের আওতায় কিছু রুটে সমস্যার জেরে বিমান চলাচলের কাজ এখনও শুরু করা যায়নি। অনেক ক্ষেত্রেই বিমান বন্দর গড়ে তোলার জন্য জমি না পাওয়া, পরিকাঠামোগত সমস্যা, বিমান বন্দর পরিচালনার জন্য বিধি নিষেধ মেনে চলার ক্ষেত্রে বিলম্ব, বিমান বন্দর ও সড়ক যোগাযোগের মধ্যে সমন্বয়ের অভাব ইত্যাদি কারণে এই সমস্যা দেখা দিয়েছে।
কোভিড-১৯এর কারণে অনেক বিমান বন্দরেই নির্মাণ কাজ শুরু হতে দেরি হয়েছে। এছাড়াও লকডাউনের জেরে অভ্যন্তরীণ বিমান পরিষেবা বন্ধ থাকার দরুণ নতুন রুট চালু করার কাজ শুরু হতে দেরি হয়েছে।
২০১৯ সালের তেশরা ডিসেম্বর চতুর্থ পর্যায়ের নিলাম সম্পন্ন হয়। আরসিএস- উড়ান প্রকল্পের আওতায় নিলামের বিভিন্ন প্রক্রিয়া সম্পন্ন হয়েছে। ২০২৪ সালের মধ্যে দেশের ১০০টি বিমান বন্দর, হেলিকপ্টার ওঠা-নামার বন্দর, ওয়াটার অ্যারোড্রোমগুলির উন্নতিসাধন করা হবে।
রাজ্যসভায় লিখিত উত্তরে এই তথ্য দিয়েছেন অসামরিক বিমান চলাচল মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরি।
(CG/SS/NS
তথ্যওসম্প্রচারমন্ত্রক
কেন্দ্রীয় মন্ত্রী শ্রী অনুরাগ ঠাকুর তথ্য ও গণতন্ত্র বিষয়ক শীর্ষ সম্মেলনে ভাষণ দিয়েছেন
প্রেস ইনফরমেশন ব্যুরো ভুয়ো প্রতিবেদন ও সংবাদ খন্ডন করতে সক্রিয় ভাবে সচেতন রয়েছে: শ্রী ঠাকুর
নতুন দিল্লি, ২৫ সেপ্টেম্বর, ২০২১
কেন্দ্রীয় তথ্য ও সম্প্রচার মন্ত্রী শ্রী অনুরাগ ঠাকুর গতকাল তথ্য ও গণতন্ত্র বিষয়ক শীর্ষ সম্মেলনে ভাষণ দিয়েছেন। ইউনাইটেড নেশনস জেনারেল অ্যাসেম্বলি আয়োজিত এই সম্মেলন নিউইয়র্কে অনুষ্ঠিত হয়। লাদাখের লে থেকে তিনি এক রাউন্ড টেবিল বৈঠকে অংশ নেন।
রাউন্ড টেবিল বৈঠক শেষে কেন্দ্রীয় মন্ত্রী বলেন, " সারা বিশ্ব অতিমারির সাথে লড়াই করছে। 'ইনফোডেমিক' মোকাবিলা করার কাজটি সদস্য দেশ গুলির কাছে একটি চ্যালেঞ্জ হিসেবে উপস্থাপনা করেছে। এটা অত্যন্ত গুরুত্বপূর্ণ যে ইনফোডেমিকের সমস্যাটি সর্বোচ্চ স্তরে সমাধান করা হয়েছে। তথ্য ও গণতন্ত্রের জন্য আন্তর্জাতিক অংশীদারী হয়ে তার প্রতিষ্ঠাতা সদস্য এবং স্বাক্ষরকারী হতে পেরে আমরা আনন্দিত"।
কেন্দ্রীয় মন্ত্রী জানান, অতিমারির সময় ভারত দ্বৈত তথ্য চ্যালেঞ্জের মুখোমুখি হয়েছিল। সামাজিক মাধ্যম এবং অন্যান্য স্মার্টফোন অ্যাপ্লিকেশনের মাধ্যমে বিভ্রান্তিকর ও ভুল তথ্য পরিবেশন করা হয়েছিল।
ইনফোডেমিক বিষয়ে ভারতের দ্রুত প্রতিক্রিয়া সম্পর্কে আলোচনা সভায় উপস্থিত শ্রোতাদের অবহিত করে শ্রী ঠাকুর বলেন," ভারত সরকার এই চ্যালেঞ্জ গুলিকে দ্রুত এবং সহজতর যোগাযোগের মাধ্যমে মোকাবেলা করেছে। সবটাই হয়েছে বিজ্ঞান ও সত্যের ওপর ভিত্তি করে। ভুল তথ্য, ভুয়ো খবর এবং অসত্য বিবৃতি মোকাবিলা করা হয়েছে। করোনা নিয়ে দৈনিক প্রেস ব্রিফিং-এর ফলে টেলিভিশন নিউজ, প্রিন্ট মিডিয়া, রেডিও এবং সামাজিক মাধ্যমগুলিতে ব্যাপকভাবে প্রচার করা হয়েছে।"
কেন্দ্রীয় মন্ত্রী উল্লেখ করেছেন যে, ভারতের প্রেস ইনফরমেশন ব্যুরো ভুয়ো প্রতিবেদন ও সংবাদ খন্ডন করতে সক্রিয় ভাবে সচেতন রয়েছে।
তিনি বলেন, " একটি স্বচ্ছ, সময়োপযোগী এবং বিশ্বাসযোগ্য সংবাদ প্রবাহ গণতন্ত্রকে আরও শক্তিশালী করে। আমাদের নাগরিকদের সিদ্ধান্ত গ্রহণের জন্য অবগত করে। ভারত এটাই বিশ্বাস করে"।
ইউনাইটেড নেশনস জেনারাল অ্যাসেম্বলি এবছর ২৪ থেকে ৩১ অক্টোবর পর্যন্ত 'গ্লোবাল মিডিয়া অ্যান্ড ইনফরমেশন লিটারেসি উইক' হিসাবে ঘোষণা করেছে। শ্রী ঠাকুর বলেন, 'আমরা অত্যন্ত আনন্দিত যে ভারত কোর গ্রুপের মধ্যে রয়েছে।'ইউনেস্কোর এইরকম একটি প্রস্তাবে ভারত কোস্পন্সর হিসেবে রয়েছে।
পটভূমি-
দ্যা ইন্টারন্যাশনাল পার্টনারশিপ ফর ইনফর্মেশন অন্ড ডেমোক্রেসি, ২০১৯ সালের ২৬ সেপ্টেম্বর নিউইয়র্কে প্রতিষ্ঠিত।
CG/ SB
(Visitor Counter : 118